મોરબી : મોરબીમાં આજે યોજાયેલ લોકરક્ષક દળની પરીક્ષામાં ડી. જે. પટેલ કોલેજ ખાતેના કેન્દ્રમાં મહિલા સુપરવાઇઝરની ઘોર બેદરકારીને કારણે અનેક ઉમેદવારોને અડધો સમય વીત્યા બાદ નવી ઓએમઆર સીટ આપી નવેસરથી પેપર લખવા આપતા ઉમેદવારોને અડધું પેપર બાકી રહી જતા હંગામો મચી ગયો હતો, જો કે આ મામલે જિલ્લા પોલીસવડા સુધી ફરિયાદ કરવા છતાં જવાબદારોએ હાથ ખંખેરી નાખતા ઉમેદવારોમાં રોષ વ્યાપ્યો છે.